CELEX: 32021R1319
Language: bg
Date: 2021-08-09 00:00:00
Title: Регламент за изпълнение (ЕС) 2021/1319 на Комисията от 9 август 2021 година за разрешаване на промени в спецификациите на новата храна „масло от семена на кориандър, получено от Coriandrum sativum“ и за изменение на Регламент за изпълнение (ЕС) 2017/2470 (текст от значение за ЕИП)

10.8.2021   
               
               
                  BG
               
               
                  Официален вестник на Европейския съюз
               
               
                  L 286/12
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1319 НА КОМИСИЯТА
         от 9 август 2021 година
         за разрешаване на промени в спецификациите на новата храна „масло от семена на кориандър, получено от Coriandrum sativum“ и за изменение на Регламент за изпълнение (ЕС) 2017/2470
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 12 от него,
         като има предвид, че:
         
                     (1)
                  
                  
                     В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пуснати на пазара в рамките на Съюза.
                  
               
                     (2)
                  
                  
                     В съответствие с член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2) за изготвяне на списъка на Съюза на разрешените нови храни.
                  
               
                     (3)
                  
                  
                     С Решение за изпълнение 2014/155/ЕС на Комисията (3) беше разрешено пускането на пазара в Съюза на масло от семена на кориандър, получено от Coriandrum sativum, като нова хранителна съставка съгласно Регламент (ЕО) № 258/97 на Европейския парламент и на Съвета (4), която да се използва в хранителни добавки.
                  
               
                     (4)
                  
                  
                     През октомври 2017 г., в съответствие с член 5 от Регламент (ЕО) № 258/97, дружеството Ovalie Innovation („заявителят“) уведоми Комисията за намерението си да пусне на пазара сурово масло от семена на кориандър, получено от Coriandrum sativum, като нова хранителна съставка. Съответно заявителят представи доклад на компетентния орган на Ирландия в съответствие с член 3, параграф 4 от Регламент (ЕО) № 258/97, в който въз основа на представените от заявителя научни доказателства се стига до заключението, че маслото от семена на кориандър, получено от Coriandrum sativum, по същество е равностойно на маслото от семена на кориандър, разрешено с Решение за изпълнение 2014/155/ЕС.
                  
               
                     (5)
                  
                  
                     С Регламент за изпълнение (ЕС) 2019/456 на Комисията (5) и Регламент за изпълнение (ЕС) 2019/2165 на Комисията (6) бяха разрешени промени в спецификациите на новата храна „масло от семена на кориандър, получени от Coriandrum sativum“, с които най-ниската осапунителна стойност беше понижена от 186 mg KOH/g на 179 mg KOH/g, а минималното съдържание на олеинова киселина — от 8,0 % на 7,0 %.
                  
               
                     (6)
                  
                  
                     На 12 януари 2021 г. заявителят подаде заявление до Комисията в съответствие с член 10, параграф 1 от Регламент (ЕС) 2015/2283 за промяна на спецификациите на новата храна „масло от семена от кориандър, получено от Coriandrum sativum“. Заявителят поиска максималното ниво на киселинност в маслото от семена на кориандър да бъде увеличено от 2,5 mg KOH/g масло, както е посочено в списъка на Съюза на новите храни, на ≤ 3,5 mg KOH/g масло и да бъде променено описанието на цвета от „леко жълт“ на „жълтеникав до кафяв“ цвят.
                  
               
                     (7)
                  
                  
                     Заявителят мотивира искането се с това, че промяната е необходима с цел да бъдат отразени естествените разлики във визуалните характеристики на маслото от семена от кориандър и в съдържанието на свободни мастни киселини в него, което се измерва чрез титруване с калиев хидроксид (KOH) на маслото от семена, получено от растението Coriandrum sativum.
                  
               
                     (8)
                  
                  
                     Комисията счита, че не е необходимо Европейският орган за безопасност на храните („Органът“) да извърши оценка на безопасността на предложената промяна на спецификациите в съответствие с член 10, параграф 3 от Регламент (ЕС) 2015/2283. Увеличената от 2,5 mg на ≤ 3,5 mg KOH/g киселинност в маслото от семена на кориандър е сравнима с киселинността на други широко употребявани хранителни масла, които в продължение на дълги години се консумират безопасно, и е под горната граница от 4,0 mg KOH/g за хранителните мазнини и масла, определена в съвместната програма на Организацията на ООН за прехрана и земеделие и Световната здравна организация относно стандартите за храните (Кодекс алиментариус) („Кодекс алиментариус на ФАО/СЗО“). (7) Въз основа на това и за да се осигури съгласуваност с Кодекс алиментариус на ФАО/СЗО, Комисията счита, че горната граница на киселинността на маслото от семена на кориандър следва също да се установи на 4,0 mg KOH/g. Предложените промени в параметрите на спецификацията, отразяващи външния вид на маслото, са също сравними с естествените разлики, наблюдавани практически при всички хранителни масла, и не засягат нито безопасността му, нито хранителната му стойност.
                  
               
                     (9)
                  
                  
                     Предложените промени в киселинността и външния вид на маслото от семена на кориандър, получено от Coriandrum sativum, не променят заключенията от оценката на безопасността (8), извършена от Органа в подкрепа на първоначалното му разрешение. Поради това е целесъобразно спецификациите на новата храна „масло от семена на кориандър, получено от Coriandrum sativum,“ да бъдат изменени по отношение на предложената киселинност и на външния вид на маслото.
                  
               
                     (10)
                  
                  
                     Предоставената в заявлението информация дава достатъчно основания да се направи заключението, че предложените промени в спецификациите на новата храна „масло от семена на кориандър, получено от Coriandrum sativum“ са в съответствие с член 12 от Регламент (ЕС) 2015/2283.
                  
               
                     (11)
                  
                  
                     Поради това приложението към Регламент за изпълнение (ЕС) 2017/2470 следва да бъде съответно изменено.
                  
               
                     (12)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Списъкът на Съюза на разрешените нови храни, предвиден в член 6 от Регламент (ЕС) 2015/2283 и включен в приложението към Регламент за изпълнение (ЕС) 2017/2470, се изменя по отношение на новата храна „масло от семена на кориандър, получено от Coriandrum sativum“, както е посочено в приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 9 август 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 327, 11.12.2015 г., стр. 1.
         
            (2)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).
         
            (3)  Решение за изпълнение 2014/155/ЕС на Комисията от 19 март 2014 г. за разрешаване на пускането на пазара на масло от семена от кориандър като нова хранителна съставка съгласно Регламент (ЕО) № 258/97 на Европейския парламент и на Съвета (ОВ L 85, 21.3.2014 г., стр. 13).
         
            (4)  Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (ОВ L 43, 14.2.1997 г., стр. 1).
         
            (5)  Регламент за изпълнение (ЕС) 2019/456 на Комисията от 20 март 2019 г. за разрешаване, в съответствие с Регламент (ЕС) 2015/2283 на Европейския парламент и на Съвета, на промяна в спецификациите на новата храна масло от семена на кориандър, получено от Coriandrum sativum, и за изменение на Регламент за изпълнение (ЕС) 2017/2470 на Комисията (ОВ L 79, 21.3.2019 г., стр. 13).
         
            (6)  Регламент за изпълнение (ЕС) 2019/2165 на Комисията от 17 декември 2019 г. за разрешаване, в съответствие с Регламент (ЕС) 2015/2283 на Европейския парламент и на Съвета, на промяна в спецификациите на новата храна масло от семена на кориандър, получено от Coriandrum sativum, и за изменение на Регламент за изпълнение (ЕС) 2017/2470 на Комисията (ОВ L 328, 18.12.2019 г., стр. 81).
         
            (7)  CODEX STAN 19-1981, Rev. 2 – 1999.
         
            (8)  EFSA Journal (Бюлетин на ЕОБХ) 2013; 11(10):3422.
      
      
         
            ПРИЛОЖЕНИЕ
            В таблица 2 (Спецификации) от приложението към Регламент за изпълнение (ЕС) 2017/2470 вписването за „Масло от семена на кориандър, получено от Coriandrum sativum“ в се заменя със следното:
            
               
                           „Разрешена нова храна
                        
                        
                           Спецификации
                        
                     
                           Масло от семена на кориандър, получено от Coriandrum sativum
                           
                        
                        
                           Описание/определение:
                           Маслото от семена на кориандър е масло, съдържащо глицериди на мастните киселини, което е произведено от семената на растението кориандър Coriandrum sativum L.
                           Жълтеникав до кафяв цвят, деликатен вкус
                           CAS №: 8008-52-4
                           Състав на мастните киселини:
                           Палмитинова киселина (C16:0): 2—5 %
                           Стеаринова киселина (C18:0): < 1,5 %
                           Петрозелинова киселина (цис-C18:1(n-12)): 60—75 %
                           Олеинова киселина (цис-C18:1(n-9)): 7—15 %
                           Линолова киселина (C18:2): 12—19 %
                           α-Линоленова киселина (C18:3): < 1,0 %
                           Трансмастни киселини: ≤ 1,0 %
                           Чистота:
                           Индекс на рефракция (20 °C): 1,466—1,474
                           Киселинност: ≤ 4 mg KOH/g
                           Пероксидно число (ПЧ): ≤ 5,0 meq/kg
                           Йодно число: 88—110 единици
                           Осапунително число: 179—200 mg KOH/g
                           Неосапуняеми вещества: ≤ 15 g/kg“